ടി20 ലോകകപ്പ് ഇന്ത്യ സ്വന്തമാക്കുമെന്ന് ഇന്സമാം ഉല് ഹഖ് ദുബായ്: ടി20 ലോകകപ്പ് ഇന്ത്യ സ്വന്തമാക്കുമെന്ന് പാക് ക്രിക്കറ്റ് ഇതിഹാസം ഇന്സമാം ഉല് ഹഖ്. നിരവധി കാരണങ്ങള് ചൂണ്ടിക്കാട്ടിയാണ് ഇന്സമാം ഇക്കാര്യം വെളിപ്പെടുത്തിയത്. ഇന്ത്യ നിലവില് മികച്ച ഫോമിലാണെന്നും അവര്ക്ക് പരിചയസമ്ബന്നരായ ടി20 താരങ്ങളുണ്ടെന്നും ഇന്സമാം പറഞ്ഞു. ഏതൊരു ടൂര്ണ്ണമെന്റെടുത്താലും ഏത് ടീം കപ്പ് ഉയര്ത്തുമെന്ന് പറയാന് സാധിക്കില്ല. എന്നാല് ഏറ്റവും കൂടുതല് സാധ്യത ആര്ക്കാണെന്ന് പറയാന് കഴിയും. എന്റെ അഭിപ്രായത്തില് ഇത്തവണ ഇന്ത്യ കപ്പ് ഉയര്ത്താനാണ് സാധ്യത. കാരണം അവര്ക്ക് പരിചയസമ്ബന്നരായ ടി20 താരങ്ങളുണ്ട്. അതോടൊപ്പം യുഎഇയിലെ സാഹചര്യവും അവര്ക്ക് അനുകൂലമാണ് ഇന്സമാം പറഞ്ഞു. ടി20 ലോകകപ്പിനു മുന്നോടിയായുള്ള രണ്ട് സന്നാഹ മത്സരങ്ങളിലും ഇന്ത്യ തകര്പ്പന് വിജയമാണ് സ്വന്തമാക്കിയത്. ശക്തരായ ഇംഗ്ലണ്ടിനും ഓസ്ട്രേലിയയ്ക്കുമെതിരെ ആധികാരികമായിട്ടായിരുന്നു ഇന്ത്യയുടെ ജയം. ടി20 ലോകകപ്പില് 24ന് പാകിസ്ഥാനുമായിട്ടാണ് ഇന്ത്യയുടെ ആദ്യ മത്സരം. Tags Indian Cricket Team 2021 t20 world cup inzamam ul haq shortlink